સેટેલાઈટ પોલીસે હત્યાની કોશિષ સહિતના કલમ હેઠળ ગુનો દાખલ કર્યો હતો. ગઇ કાલે યોગેશ પટેલ અને તેના સાથીદારો પોલીસ સ્ટેશનમાં હાજર થયા હતા. પોલીસે ધરપકડ કરીને મીરજાપુર ખાતે આવેલી ગ્રામ્ય કોર્ટમાં રજૂ કર્યા હતા. હુમલામાં વપરાયેલા બેઝબોલની સ્ટિક કબજે કરવા તથા પૂછપરછ માટે કોર્ટે યોગેશ પટેલને એક દિવસના રિમાન્ડ અાપ્યા હતા. આખી ઘટનામાં ચોંકાવનારી વાત એ છે કે હાલ બિલ્ડર યોગેશ પટેલ એક દિવસના રિમાન્ડ ઉપર છે સેટેલાઇટ પોલીસ તેમની પૂછપરછ કરી રહી છે ત્યારે મોડી રાતે બિલ્ડર યોગેશ પટેલ લોકઅપમાં હોવા જોઇએ પરંતુ તેઓ લોકઅપમાં હતા જ નહીં. જ્યારે તપાસનીશ અધિકારીને પૂછપરછ કરવાની હોય ત્યારે તેને લોકઅપમાંથી બહાર કાઢવામાં આવે છે.